એક તરફ રાજસ્થાનની બે લોકસભાની બેઠકો અને એક વિધાનસભાની બેઠક પર ભાજપને પરાશ્ત કરી કૉંગ્રેસના નેતાઓમાં જોમ પૂરું પાડવાનું મતદાતાઓએ પગલું ભર્યું છે, ત્યારે બીજી તરફ કેન્દ્ર સરકારના ૨૦૧૮-૧૯ના વર્ષ માટેનાં બજેટના કારણે દેશમાં રાજકીય માહોલ બદલાતો જોવા મળે છે. રાજસ્થાન રાજ્ય એકમના વડા સચિન પાઇલટે જે પોતાની ભાષામાં સૌમ્યતા દર્શાવી છે, એ અન્ય રાજકીય પક્ષના નેતાઓએ અપનાવવા જેવી છે. રાજસ્થાનની ત્રણ બેઠકો પર મેળવેલા વિજય પછી પાઇલટના શબ્દો એવા રહ્યા છે કે,”એવું નથી કે વસુંધરા રાજેની સરકારને અવગણતું એ પરિણામ નથી પરંતુ કેટલીય બાબતો પર કૉંગ્રેસે દાખવેલા વલણ અને નીતિઓને લોકોએ મંજૂરીની મહોર મારી છે.